ପାଟଣାଗଡ଼ : (ତାପସ ରଞ୍ଜନ ବେହେରା) ପୁସ୍ତକ ପଠନରେ ବୟସର ତାରତମ୍ୟ ନାହିଁ, ପୁସ୍ତକ ହିଁ ଜ୍ଞାନର ବିକାଶ କରେ। ପୁସ୍ତକ ହିଁ ଛାତ୍ର ଛାତ୍ରୀ ମାନଙ୍କର ଚରିତ୍ର ଗଠନରେ ସହାୟକ ହୁଏ, ପିଲାଙ୍କ ପାଖରେ ପାଠାଗାର କାର୍ଯ୍ୟକ୍ରମରେ ମତ ପ୍ରକାଶ ପାଇଛି। ଏହି ପରିପ୍ରେକ୍ଷୀରେ ଅବସରପ୍ରାପ୍ତ ଶିକ୍ଷକ ଶ୍ରୀ ବୃନ୍ଦାବନ କୁମ୍ଭାର ପାଟଣାଗଡ଼ ବ୍ଲକ ସ୍ଥିତ ରହେନମାଲ ପଲ୍ଲି ବିକାଶ ଉଚ୍ଚ ପ୍ରାଥମିକ ବିଦ୍ୟାଳୟରେ ବିଦ୍ୟାଶ୍ରୀ ପିଲାଙ୍କ ଭ୍ରାମ୍ୟମାଣ ପାଠାଗାର ଅନୁଷ୍ଠିତ ହୋଇଯାଇଅଛି। ଏଥିରେ ବିଦ୍ୟାଳୟର ପ୍ରଧାନଶିକ୍ଷକ ବିମ୍ବାଧର ବଚ୍ଛା ମୂଖ୍ୟ ଅତିଥି ଭାବେ ଯୋଗଦେଇ ଶ୍ରେଣୀ ସିଲାବସ ବ୍ୟତିତ ଅନ୍ୟାନ୍ୟ ଉପାଦେୟ ଶିଶୁ ପତ୍ରିକା, ଗ୍ରନ୍ଥ ପାଠ ପଢିବାକୁ ପରାମର୍ଶ ଦେଇଥିଲେ।
ବିଦ୍ୟାଳୟର ସହକାରୀ ଶିକ୍ଷକ କ୍ରିଷ୍ଣ କଳା ବେହେରା, ନବିନ କିଶୋର କୁମ୍ଭାର, ତୁଲାରମ୍ ପୋଡ୍, ଆନନ୍ଦ ଧରୁଆ ସମୟ ଅପଚୟ ନ କରି ଦିନଚର୍ଯ୍ୟା ଅନୁସାରେ ଶ୍ରେଣୀ ଶିକ୍ଷା ସହିତ ଅନ୍ୟାନ୍ୟ ପୁସ୍ତକ ପଢି ଜ୍ଞାନ ବଢ଼ାଇବାକୁ କହିଥିଲେ। ଏହି କର୍ମଶାଳାରେ ପ୍ରତିଯୋଗିତା ଅନୁଷ୍ଠିତ ହୋଇଥିଲା, ସେଥିରେ କୃତି ଛାତ୍ର ଛାତ୍ରୀଙ୍କୁ ମାନପତ୍ର ସହିତ ପଢା ସାମଗ୍ରୀ ଦେଇ ସମ୍ମାନିତ କରାଯାଇଥିଲା। ଶେଷରେ ବିଦ୍ୟାଳୟର ଉଦଯୋଗ କର୍ତ୍ତା ଧରଣୀଧର ତାଣ୍ଡି ସମସ୍ତଙ୍କୁ ଧନ୍ୟବାଦ ଦେଇଥିଲେ।
